《闻兄道窜作诗寄之》
宋代·张磻

飞旆翩然拂曙凉，都门饯送集冠裳。窜乡此去嗟予季，忠国古来留异方。

贾谊谁云时不遇，郦生自谓我非狂。横江一网空朝市，何物充庖荐庙廊。

作者简介：福州人，字渭老，一字敬父，号松山。宁宗嘉定四年进士。历太常博士、宗正丞、国子祭酒、礼部侍郎、权兵部尚书。理宗淳祐间史嵩之有夺情起复之命，因太学发策言之，会台臣共论，事遂寝。后嵩之终丧，谋复入，又率同列言之甚切，复格不行。由此名动天下。官至参知政事，封长乐郡公。